Hollande beseiret daværende president Nicolas Sarkozy i presidentvalget den 6. mai 2012, og han ble innsatt i presidentembetet den 15. mai 2012. Han var leder for det franske sosialistpartiet (PS) fra 1997 til 2008. Fra 2001 til 2008 var han ordfører i Tulle. Hollande var innvalgt i den franske nasjonalforsamlingen i periodene 1988-1993 og 1997-2012. Han var den syvende president for den femte franske republikk. Hollande meddelte i desember 2016 at han ikke ville søke gjenvalg i 2017.